Χριστόφορος Κατσαδιώτης

Ο **Χριστόφορος Κατσαδιώτης** (Αθήνα, 24 Νοεμβρίου 1971) είναι Έλληνας χαράκτης.

## Βιογραφία
Για 15 χρόνια εργάστηκε ως δημοσιογράφος σε ραδιοφωνικούς σταθμούς, την τηλεόραση και στον περιοδικό τύπο. Σπούδασε χαρακτική στο Τμήμα Εικαστικών και Εφαρμοσμένων Τεχνών της Σχολής Καλών Τεχνών του Αριστοτελείου Πανεπιστημίου Θεσσαλονίκης από το 2009 έως το 2014 και αποφοίτησε αριστούχος. Είναι μέλος της Ένωσης Χαρακτών και του Επιμελητηρίου Καλών Τεχνών Ελλάδος. Κατοικεί και εργάζεται στο Παρίσι και στην Αθήνα. Έχει πραγματοποιήσει 12 ατομικές εκθέσεις στην Ελλάδα, τη Πολωνία και τη Γαλλία και έχει συμμετάσχει σε πολλές ομαδικές στην Ευρώπη, την Ασία και την Αμερική. Χαρακτικά του έργα έχουν χρησιμοποιηθεί σε βιβλία των εκδοτικών οίκων Gutenberg, Διάττων, Μανδραγόρας, Πολύτροπον, Κέδρος, Μελάνι, Μπαρτζουλιάνος, Κουκκίδα.

Έχει βραβευθεί για το έργο του:

* Το 2011 με το Βραβείο Αριστοτελείου Πανεπιστήμιου Θεσσαλονίκης, πρόγραμμα LLP- Erasmus
* Το 2012 με το Βραβείο 1ης Μπιενάλε Ελλήνων Σπουδαστών Χαρακτών Ex-Libris, Κρήτη
* Το 2017 με Βραβείο του 12ου Διεθνούς Φεστιβάλ Animation - «12th Athens Animfest» («Carousel»-Animation χαρακτικής)

Από το 2013 εγκαταστάθηκε στο Παρίσι και παράλληλα αρθρογραφεί στον ελληνικό τύπο για τα εικαστικά δρώμενα εκεί. Tο 2015, τα θέατρα Eurydice, Zérο και Théâtre du Cristal του Παρισιού, χρησιμοποίησαν χαρακτικά του έργα για την προβολή των παραστάσεών τους. Εξειδικεύεται κυρίως στην οξυγραφία, η οποία είναι η γραφή με οξέα πάνω σε μεταλλική πλάκα (μήτρα), και στην συνέχεια τυπώνεται στο χαρτί, με την χρήση πρέσας

## Τεχνική
Στα έργα του ακολουθεί μια δική του τεχνική, μετά το τύπωμα της μήτρας στο χαρτί. Κόβει σε κομμάτια τα χαρακτικά του και τα επανατοποθετεί κάνοντας μια νέα σύνθεση, επάνω σε άλλα του χαρακτικά. Στην συνέχεια, κάθε κομματάκι χαρτιού, το ράβει με το αντίστοιχο χρώμα κλωστής, έτσι ώστε να μην είναι ορατό από τον θεατή.

## Αντιδράσεις
### Περιστατικό στην Εθνική Πινακοθήκη
Στις 10 Μαρτίου 2025, ο βουλευτής της Νίκης Νίκος Παπαδόπουλος εισήλθε στην Εθνική Πινακοθήκη όπου διεξαγόταν η ομαδική έκθεση «Η Σαγήνη του Αλλόκοτου», έσπασε προθήκες και κατέβασε τέσσερις εικόνες του Κατσαδιώτη («Εικόνισμα 1ο», «Εικόνισμα 16ο», «Εικόνισμα 17ο» και «Ο Άγιος Χριστόφορος»). Ο Παπαδόπουλος αργότερα είπε ότι δεν είχε σκοπό να καταστρέψει τα έργα, αλλά εξέφρασε την αντίθεσή του στο να εκτίθενται σε κοινό, μεταξύ του και σε παιδιά. Χαρακτήρισε ακόμη τα έργα. Ο Παπαδόπουλος κρατήθηκε για 6 ώρες στον χώρο της Πινακοθήκης πριν αφεθεί ελεύθερος, έχοντας ασυλία ως βουλευτής, γιατί η πράξη του ήταν πλημμεληματική.

Ο Χριστόφορος Κατσαδιώτης υπερασπίστηκε τα έργα του, ισχυριζόμενος ότι ο τρόπος έκφρασής του ήταν «ποιητικός» χωρίς να απεικονίζει κάτι προσβλητικό, ενώ ισχυρίστηκε και ότι στο όνομα της θρησκείας έχουν γίνει πολλά έκτροπα και εγκλήματα και πόλεμοι. Δήλωσε επίσης ότι χρησιμοποιεί παραμορφωμένη βυζαντινή τεχνοτροπία για να αποδώσει τη σκοτεινή πλευρά της ανθρώπινης ύπαρξης, όχι για προκλητική βλασφημία.

Τη συμπαράστασή τους στον καλλιτέχνη εξέφρασαν οι εργαζόμενοι του Σωματείου Εργαζομένων στο Εθνικό Μουσείο Σύγχρονης Τέχνης (ΕΜΣΤ), ενώ και η επιμελήτρια της έκθεσης και διευθύντρια της Εθνικής Πινακοθήκης Συραγώ Τσιάρα δήλωσε ότι *«*συνέβη μια πράξη βίας και βανδαλισμού που πρέπει να καταδικαστεί από όλους μας*»*. Ο Κατσαδιώτης, αλλά και η διευθύντρια της Πινακοθήκης κατήγγειλαν πως δέχονται απειλές, ύβρεις και κατάρες.

Στις 16 Μαΐου 2025, στο συνέδριο εικαστικών εκπαιδευτικών ο Χριστόφορος Κατσαδιώτης δέχτηκε απόπειρα επίθεσης σε δημόσια εκδήλωση στη Θεσσαλονίκη. Για λόγους ασφαλείας χρειάστηκε συνοδεία αστυνομικής προστασίας και η παρουσία των ΜΑΤ.

Για τον ένα χρόνο από τα γεγονότα, στις 27,28 Φεβρουαρίου και 1η Μαρτίου 2026, ανέβασε στο Ίδρυμα Μιχάλης Κακογιάννης, το θέατρο σκιών            "Ο Καραγκιόζης στην Εθνική Πινακοθήκη και τα φαντάσματα άλλων εποχών"  σε κείμενα και φιγούρες δικές του και καραγκιοζοπαίχτη τον Αλέξανδρο Μελισσηνό. 

## Κατάλογοι εκθέσεων
**"Κριτική - Ανατροπή - Παραμόρφωση".* Κείμενο καθηγητή χαρακτικής Α.Π.Θ. Ξενοφώντα Σαχίνη.- Αθήνα, Χώρος Τέχνης "24", 2011.
*'"Δούρειος ίππος". *Οξυγραφίες-Ραφή, κείμενα καθηγητών χαρακτικής Ξενοφώντα Σαχίνη και Przemyslaw Tyszkiewitz. - Αθήνα, Χώρος Τέχνης "24", 2013.*
**"Ποιητικά Περιστατικά" - "Incidents Poétiques".* Οξυγραφίες, Γκαλερί Ζουμπουλάκη, 2017. (Ελληνικά - Γαλλικά)
*"Μεταποίηση" - "Métapoésie - Μétamorphose". Κείμενο Ελισάβετ Πλέσσα, ιστορικός τέχνης. Γκαλερί Ζουμπουλάκη, 2022. (Ελληνικά - Γαλλικά) (ISBN: 978-618-5601-08-9).
*"Στο εργαστήρι του Χριστόφορου Κατσαδιώτη"- "Dans l'atelier de Christophoros Katsadiotis" Κείμενα: Συραγώ Τσιάρα, Μανόλης Γιανναδάκη, Ξενής Σαχίνης, Κωνσταντίνος Παπαχρήστου, Ελισάβετ Πλέσσα, Richard Leteurtre. Μουσείο Μπενάκη, 2025. (Ελληνικά - Γαλλικά) (ISBΝ: 978-618-5601-49-2)

## Παραπομπές

 Καλλιτεχνικός διευθυντής της Εθνικής Λυρικής Σκηνής Γιώργος Κουμεντάκης

## Εξωτερικοί σύνδεσμοι
* Κωνσταντίνος Καϊμάκης. *[https://www.documentonews.gr/article/o-xristoforos-katsadiotis-sto-documento-ntrapika-gia-tin-elleipsi-paideias/ Ο Χριστόφορος Κατσαδιώτης στο Documento: «Ντράπηκα για την έλλειψη παιδείας»].* documentonews.gr. 17.03.2025. Ανακτήθηκε στις 17/03/2025.
* Χρήστος Δεμέτης. *[https://www.news247.gr/magazine/culture/oi-kinokefaloi-kai-zoomorfoi-agioi-tis-elladas-kai-o-orthodoxos-vandalismos/ Οι κυνοκέφαλοι και ζωόμορφοι άγιοι της Ελλάδας και ο «ορθόδοξος» βανδαλισμός].* news247.gr. 12/03/2025. Ανακτήθηκε στις 17/03/2025.
* Δημήτρης Αγγελής, Θεολόγος, διδάκτωρ Βυζαντινής Φιλοσοφίας του Πανεπιστημίου Αθηνών. https://frear.gr/?p=36980
* Καλλιτεχνικός διευθυντής της Εθνικής Λυρικής Σκηνής Γιώργος Κουμεντάκης https://www.efsyn.gr/tehnes/art-nea/466423_parembasi-toy-kallitehnikoy-dieythynti-tis-lyrikis-gia-ton-bandalismo-stin
* Μάρω Βασιλειάδου-Ελισάβετ Κοτζιά https://www.kathimerini.gr/culture/563535580/pantelis-mpoykalas-i-techni-i-einai-eleytheri-i-den-yparchei/ Παντελής Μπουκάλας: «Η τέχνη ή είναι ελεύθερη ή δεν υπάρχει»
* Ξένια Γεωργιάδου. *[https://www.kathimerini.gr/culture/564088960/christoforos-katsadiotis-o-karagkiozis-stin-pinakothiki/]* Εφημερίδα Καθημερινή, 28/2/2026.
 

Κατηγορία:Έλληνες χαράκτες